钦定古今图书集成/历象汇编/庶征典/第057卷 > 北齐颜氏家训 > 《二气合景星赋》阙名
## 钦定古今图书集成/历象汇编/庶征典/第057卷 > 北齐颜氏家训 > 《二气合景星赋》阙名

国家握乾符，定天保，礼乐修而叶德，星辰行而轨道。
是以南方之气，共列色于少阳；北斗之灵，乃垂衣于
元造。是时玉烛调律，摄提司方。《巽》为发生，我则青而
呈瑞；离为正位，我则赤而启祥。其数也，合三才而列
耀；其色也，表一德而中黄。虽感而匪远，亦见不于常。
所以合天地之贞观，明教化之昭彰。应朱鸟之精，生“而垂翼，躔踆乌之道，出则加房。观其氤氲映空，光明
在上，乍元气之肇分，若连珠之远状。是以睹天道因
德而祐，符我皇乘土而王。”乃知惟天为大，惟圣则之，
圣观象以立极，天应圣而无私。故星合度于三统，气
不奸于四时者也。若乃镇之所加，岁之所守，则合气
而出有；精沦五老，台坼六符，则乘气“而入无。岂惟系
隐见于虚实，定躔舍之徐疾。瞻宝玉而非独冲斗，俾
滂沱而徒云离毕。所以掩万代而莫类，超百祥而独
出。不然者，何以表至化之文明，见元象之阴骘？”于是
天子占太史，命有司，谅修德而无怠，在降福而不迟。
是必隐于凶孽，是必耀于孝思。呜呼！后代不敬曷其？
太史退乃《书》曰：“于时君臣同德，蛮夷率职。道合上帝，
信孚下国。于是二气正而叶和，三星黄而合色。承清
问而载言，俾洪裔而作则。”